CELEX: 62021TN0715
Language: el
Date: 2021-11-05 00:00:00
Title: Υπόθεση T-715/21: Προσφυγή της 5ης Νοεμβρίου 2021 — Cellnex Telecom και Retevisión I κατά Επιτροπής

24.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/42
            
         
      Προσφυγή της 5ης Νοεμβρίου 2021 — Cellnex Telecom και Retevisión I κατά Επιτροπής
      (Υπόθεση T-715/21)
      (2022/C 37/56)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσες: Cellnex Telecom, SA (Μαδρίτη, Ισπανία) και Retevisión I, SA (Μαδρίτη) (εκπρόσωποι: J. Buendía Sierra, A. Lamadrid de Pablo και N. Bayón Fernández, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να κρίνει παραδεκτούς και βάσιμους τους λόγους ακυρώσεως που προβάλλουν με την προσφυγή τους,
               
            
                  —
               
               
                  να ακυρώσει την απόφαση (EE) 2021/2034 της Επιτροπής, της 10ης Ιουνίου 2021, σχετικά με την κρατική ενίσχυση SA.28599 (C 23/2010) (πρώην NN 36/2010, πρώην CP 163/2009) την οποία η Ισπανία έθεσε σε εφαρμογή για την ανάπτυξη επίγειας ψηφιακής τηλεόρασης σε απομακρυσμένες και λιγότερο αστικοποιημένες περιοχές (εκτός της Καστίλης-Λα Μάντσα) (1),
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής οι προσφεύγουσες προβάλλουν δύο λόγους.
      
                  1.
               
               
                  Με τον πρώτο λόγο προβάλλεται πρόδηλη παραβίαση της διαδικασίας που προβλέπεται από το άρθρο 108, παράγραφος 2, ΣΛΕΕ και προσβολή των δικονομικών δικαιωμάτων που αναγνωρίζει το δίκαιο της Ένωσης στους ενδιαφερομένους.
                  
                              —
                           
                           
                              Συναφώς προβάλλεται ότι η εν λόγω παραβίαση προκλήθηκε με την έκδοση της προσβαλλόμενης απόφασης χωρίς να έχει εκδοθεί νέα απόφαση κίνησης της διαδικασίας ούτε να έχει τροποποιηθεί η απόφαση κίνησης της διαδικασίας που προηγήθηκε της απόφασης του 2013, και χωρίς οι προσφεύγουσες να ενημερωθούν προηγουμένως για την προκαταρκτική εξέταση της προσβαλλόμενης απόφασης όσον αφορά την επιλεξιμότητα.
                           
                        
            
                  2.
               
               
                  Με τον δεύτερο λόγο προβάλλεται πλάνη περί το δίκαιο κατά την εφαρμογή του άρθρου 107, παράγραφος 1, ΣΛΕΕ σε σχέση με την έννοια της επιλεξιμότητας, καθώς και αντιστροφή του βάρους αποδείξεως και ελλιπής αιτιολογία.
                  
                              —
                           
                           
                              Συναφώς προβάλλεται ότι η Επιτροπή σφάλλει στην «κύρια» ανάλυση της επιλεξιμότητας, καθόσον υποστηρίζει ότι το σύστημα αναφοράς είναι «οι συνήθεις όροι της αγοράς υπό τους οποίους θα πρέπει να λειτουργούν οι επιχειρήσεις», συμπεριλαμβανομένων όλων των επιχειρήσεων και τομέων της οικονομίας. Η Επιτροπή σφάλλει στην «επικουρική» της εξέταση της επιλεξιμότητας, καθόσον υποστηρίζει ότι οι τεχνολογίες που χρησιμοποιούν οι επίγειες και οι δορυφορικές πλατφόρμες μπορούν να εξομοιωθούν κατά τη μετάδοση σήματος ψηφιακής τηλεόρασης σε αυτό που η προσβαλλόμενη απόφαση ονομάζει περιοχή II.
                           
                        
            
         (1)  ΕΕ 2021, L 417, σ. 1.